Document ID: /roh_data/filtered/fineweb-2-filterrobots_roh.jsonl.gz/17007

Il cussegl federal ha decidì da sustegnair il project dad Olimpia «Sion 2026» cun ina milliarda francs. Per la cussegliera naziunala dal PS Silva Semadeni in «no go». Ella vul manar il project olimpic a l'urna. Perquai ha ella inoltrà ina moziun. Sustegnida vegn la moziun da politicras e politichers da dretg enfin a sanestra.
Garanzia da deficit
Sch'il gieus olimpics han definitivamain lieu en Svizra è il Cussegl federal pront dad investir fin ina milliarda francs. Ina summa che ademplescha ils giavischs dals organisaturs da Sion. Quel prevesa expensas da radund 1,98 milliardas ed entradas da radund 1,15 milliardas francs. La Confederaziun duai sustegnair cun garanzia da deficit.
RR actualitad 06:00